pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​สธ. เตรียมแผนปฏิบัติการด้านสาธารณสุขรองรับ ระเบียงเศรษฐกิจภาคตะวันออก
วันอาทิตย์ที่ 8 ตุลาคม 2560
​สธ. เตรียมแผนปฏิบัติการด้านสาธารณสุขรองรับ ระเบียงเศรษฐกิจภาคตะวันออก
กระทรวงสาธารณสุข เตรียมแผนปฏิบัติการด้านสาธารณสุข รองรับการพัฒนาระเบียงเศรษฐกิจภาคตะวันออก ด้วยแผนพัฒนาระบบบริการสุขภาพสาขาอาชีวเวชศาสตร์และเวชศาสตร์สิ่งแวดล้อม เตรียมเชิญหน่วยงานด้านสุขภาพทั้งภาครัฐและเอกชนเข้าร่วม เพื่อพัฒนาประเทศด้วยปัญญา
กระทรวงสาธารณสุข เตรียมแผนปฏิบัติการด้านสาธารณสุข รองรับการพัฒนาระเบียงเศรษฐกิจภาคตะวันออก ด้วยแผนพัฒนาระบบบริการสุขภาพสาขาอาชีวเวชศาสตร์และเวชศาสตร์สิ่งแวดล้อม เตรียมเชิญหน่วยงานด้านสุขภาพทั้งภาครัฐและเอกชนเข้าร่วม เพื่อพัฒนาประเทศด้วยปัญญา เทคโนโลยี และนวัตกรรม
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฏา โชคดํารงสุข ปลัดกระทรวงสาธารณสุข ประชุมผู้บริหารระดับสูงกระทรวงสาธารณสุข ครั้งที่ 10/2560 โดยที่ประชุมได้รับทราบแผนแผนปฏิบัติการด้านสาธารณสุข รองรับการพัฒนาระเบียงเศรษฐกิจภาคตะวันออกหรือEastern Economic Corridor (EEC) ของรัฐบาล
ศ.คลินิก เกียรติคุณ นพ.ปิยะสกล กล่าวว่า กระทรวงสาธารณสุขจัดทําแผนปฏิบัติการด้านสาธารณสุข รองรับการพัฒนาระเบียงเศรษฐกิจภาคตะวันออก พ.ศ.2560-2564 โดยจัดทําโครงการพัฒนาสถานบริการด้านสุขภาพใน 3 จังหวัด คือ ฉะเชิงเทรา ชลบุรี และระยอง ด้วย 3 มาตรการหลัก ดังนี้ 1.ยกระดับการให้บริการด้านสาธารณสุข โดยมีศูนย์ความเป็นเลิศเฉพาะด้านในสถานบริการสาธารณสุข 2.พัฒนาศักยภาพการให้บริการด้านอาชีวเวชศาสตร์และเวชศาสตร์สิ่งแวดล้อม เพื่อให้ประชากรวัยแรงงานและรอบเขตอุตสาหกรรมปลอดภัยมีสุขภาวะที่ดี 3.พัฒนาระบบบริหาร บริการด้านสาธารณสุข เพื่อรองรับนโยบาย โดยหน่วยบริการและบุคลากรที่เกี่ยวข้องได้รับการพัฒนาศักยภาพเพี่อรองรับบริการ
ทั้งนี้ คาดว่าประชากรและแรงงาน 3 จังหวัดในระเบียงเศรษฐกิจภาคตะวันออก จะเพิ่มขึ้นจาก 2.8 ล้านคนเป็น 13 ล้านคนภายใน 10 ปี กระทรวงสาธารณสุขได้วางแผนพัฒนาระบบบริการรองรับการขยายตัวของประชากร ตามแผนพัฒนาระบบบริการสุขภาพ(Service plan) โดยเฉพาะสาขาอาชีวเวชศาสตร์และเวชศาสตร์สิ่งแวดล้อม คาดว่าจะต้องเพิ่มเตียง 746 เตียง เพิ่มคลินิกอาชีวเวชศาสตร์ 23 แห่ง ยูนิตรองรับผู้ป่วยไฟไหม้น้ําร้อนลวกขนาด 30 เตียง ห้องผ่าตัด หอผู้ป่วยหนัก ไอซียูทารกแรกเกิด และห้องอุบัติเหตุ-ฉุกเฉิน เป็นต้น ในส่วนอัตรากําลังคาดว่าต้องเพิ่มแพทย์ 1,430 คน พยาบาล 4,430 คน
อย่างไรก็ตาม ได้เตรียมเชิญชวนภาครัฐและเอกชนที่มีบริการด้านสุขภาพ เข้าร่วมในการจัดระบบบริการรองรับการพัฒนาตามแนวทางประชารัฐ โดยนําเอาระบบ “พีพีพี-ฟาสแทร็ค” มาใช้ เพื่อให้การขับเคลื่อนประเทศไปสู่ “ไทยแลนด์ 4.0” ด้วยการพัฒนาประเทศด้วยปัญญา เทคโนโลยี และนวัตกรรม โดยการลงทุนอุตสาหกรรมแห่งอนาคต10 อุตสาหกรรมเป้าหมายได้แก่ สาขายานยนต์สมัยใหม่ อิเล็กทรอนิกส์อัจฉริยะการท่องเที่ยวในกลุ่มรายได้สูงและท่องเที่ยวเชิงสุขภาพ การเกษตรและเทคโนโลยีชีวภาพ การแปรรูปอาหาร อุตสาหกรรมหุ่นยนต์ การบินและโลจิสติกส์ เชื้อเพลิงชีวภาพดิจิทัล และการแพทย์ครบวงจร
รัฐบาลไทย-ข่าวทำเนียบรัฐบาล-ภูมิปัญญาชาติกว่า 100 ปี
วันพุธที่ 30 สิงหาคม 2560
ภูมิปัญญาชาติกว่า 100 ปี
เยี่ยมชมนิทรรศการ “ภูมิปัญญาชาติกว่า 100 ปี มีมากกว่า 100 เรื่องราว ก้าวสู่ตํารับยาแห่งชาติกว่า 100 ตํารับ”  ในงานมหกรรมสมุนไพรแห่งชาติ ครั้งที่ 14 “เสน่ห์ไทย สมุนไพรไทย 4.0”
พล.ร.อ.ณรงค์ พิพัฒนาศัย รองนายกรัฐมนตรี, ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นพ.โสภณ เมฆธน ปลัดกระทรวงสาธารณสุข, นพ.สุเทพ วัชรปิยานันทน์ อธิบดีกรมการแพทย์แผนไทยและการแพทย์ทางเลือก เยี่ยมชมนิทรรศการ “ภูมิปัญญาชาติกว่า 100 ปี มีมากกว่า 100 เรื่องราว ก้าวสู่ตํารับยาแห่งชาติกว่า 100 ตํารับ” ในงานมหกรรมสมุนไพรแห่งชาติ ครั้งที่ 14 “เสน่ห์ไทย สมุนไพรไทย 4.0” ได้จัดแสดงในงานให้ประชาชน นักเรียน นักศึกษาได้เรียนรู้ ที่ อิมแพค (อาคาร Hall 6-8) เมืองทองธานี จ.นนทบุรี ************** สิงหาคม 2560
รัฐบาลไทย-ข่าวทำเนียบรัฐบาล-Social Distancing 4 ข้อ รักษาระยะห่าง ลดการแพร่กระจาย โควิด-19
วันจันทร์ที่ 6 เมษายน 2563
Social Distancing 4 ข้อ รักษาระยะห่าง ลดการแพร่กระจาย โควิด-19
Social Distancing 4 ข้อ รักษาระยะห่าง ลดการแพร่กระจาย โควิด-19
Social Distancing 4 ข้อ รักษาระยะห่าง ลดการแพร่กระจาย โควิด-19
1. เว้นระยะห่างจากผู้อื่นอย่างน้อย 1-2 เมตร
2. หลีกเลี่ยงการสัมผัส
3. หลีกเลี่ยงการเดินทางออกนอกบ้าน หรือการใช้ขนส่งสาธารณะ
4. Work For Home หรือการทํางานที่บ้าน
รัฐบาลไทย-ข่าวทำเนียบรัฐบาล-​เอกอัครราชทูตรัฐสุลต่านโอมานประจำประเทศไทย เข้าเยี่ยมคารวะ นายกรัฐมนตรี
วันศุกร์ที่ 8 มิถุนายน 2561
​เอกอัครราชทูตรัฐสุลต่านโอมานประจําประเทศไทย เข้าเยี่ยมคารวะ นายกรัฐมนตรี
​เอกอัครราชทูตรัฐสุลต่านโอมานประจําประเทศไทย เข้าเยี่ยมคารวะ นายกรัฐมนตรี
วันนี้ (8 มิ.ย. 2561) เวลา 14.00 น. นายอับดุลเลาะฮ์ เศาะลาฮ์ อะห์มัด อัล-ไมมานีย์ (H.E. Mr. Abdullah Saleh Ahmed Al-Maimani) เอกอัครราชทูตรัฐสุลต่านโอมานประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสที่จะพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีกล่าวชื่นชมเอกอัครราชทูตรัฐสุลต่านโอมานประจําประเทศไทยที่มีส่วนสําคัญในการส่งเสริมความร่วมมือไทย - โอมาน ตลอดการดํารงตําแหน่งในไทย พร้อมทั้งอวยพรให้เอกอัครราชทูตฯ มีสุขภาพแข็งแรง และเดินทางกลับประเทศอย่างปลอดภัย ขณะที่ฝ่ายโอมานกล่าวยินดีกับความสัมพันธ์ที่ใกล้ชิดระหว่างกัน และหวังว่าทั้งสองประเทศจะมีพัฒนาการทางความสัมพันธ์และความร่วมมือด้านต่าง ๆ อย่างสม่ําเสมอ
นายกรัฐมนตรีได้เน้นย้ําถึงศักยภาพและความพร้อมของไทยในการเป็นศูนย์กลางของอาเซียนและประเทศเพื่อนบ้าน จึงหวังว่านักลงทุนโอมานจะมาเข้าร่วมลงทุนในโครงการที่สําคัญของรัฐบาล และทั้งสองฝ่ายเห็นพ้องที่จะหามาตรการเพิ่มพูนการค้าการลงทุนระหว่างกัน โดยให้หน่วยงานที่เกี่ยวข้องหารือกันต่อไป ทั้งนี้ นายกรัฐมนตรียังกล่าวขอบคุณโอมานที่เข้าใจการแก้ไขปัญหาจังหวัดชายแดนภาคใต้ของรัฐบาลไทยมาโดยตลอด นอกจากนี้ เอกอัครราชทูตรัฐสุลต่านโอมานประจําประเทศไทย กล่าวด้วยว่า ทั้งสองฝ่ายสามารถแสวงหาความร่วมมือในสาขาอื่น ๆ ที่มีศักยภาพและสามารถส่งเสริมระหว่างกันได้ เช่น ด้านการท่องเที่ยว การประมง ด้านพลังงาน และโครงสร้างพื้นฐาน
ทั้งสองฝ่ายต่างยินดีกับความสําเร็จของการประชุม Political Consultations เมื่อปีที่ผ่านมา ซึ่งถือเป็นกลไกความร่วมมือทวิภาคีแรกระหว่างกัน และหวังว่าทั้งสองฝ่ายจะเร่งติดตามผลการประชุมดังกล่าวให้เกิดผลเป็นรูปธรรมโดยเร็ว ทั้งนี้ นายกรัฐมนตรีขอให้ฝ่ายโอมานมั่นใจว่ารัฐบาลไทยจะสนับสนุนความสัมพันธ์และความร่วมมือระหว่างทั้งสองประเทศให้ใกล้ชิดมากยิ่งขึ้นต่อไป
รัฐบาลไทย-ข่าวทำเนียบรัฐบาล-กรมการขนส่งทางบก ดำเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
วันอาทิตย์ที่ 22 มีนาคม 2563
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)
นายจิรุตม์ วิศาลจิตร อธิบดีกรมการขนส่งทางบกเปิดเผยถึงการดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)โดยเฉพาะให้สํานักงานขนส่งทั่วประเทศ คุมเข้มการให้บริการที่สถานีขนส่งผู้โดยสาร/จุดจอดรถ/จุดChecking Point/ท่ารถต่างๆโดยวันนี้ (22 มีนาคม 2563) สํานักงานขนส่งจังหวัดยะลา ร่วมกับผู้ประกอบการรถโดยสาร ทําความสะอาดฆ่าเชื้อภายในตัวรถ พร้อมทั้งดูแลอาคารสถานที่เพิ่มการทําความสะอาดทุก 2 ชั่วโมง ด้านสํานักงานขนส่งจังหวัดนครราชสีมา เพชรบูรณ์ ฉะเชิงเทรา สุโขทัย ระยอง ระนอง บุรีรัมย์ กาญจนบุรี พะเยา อุทัยธานีตรวจคัดกรองประชาชนบริเวณทางเข้าสถานีฯ เพื่อตรวจผู้โดยสารก่อนเข้าสถานีฯ และก่อนขึ้นรถโดยสาร ประชาสัมพันธ์ให้พนักงานขับรถใส่หน้ากากอนามัยและให้เช็ดทําความสะอาดตัวรถ เบาะที่นั่ง และราวจับ หลังจากส่งผู้โดยสารลงหมดแล้วในแต่ละเที่ยวในส่วนของ สํานักงานขนส่งจังหวัดนครพนม ดําเนินการทําความสะอาดสํานักงาน และเครื่องมืออุปกรณ์ด้วยแอลกอฮอล์ เช่น ทดสอบขับรถ ทดสอบE-examทดสอบทางสมรรถนะทางร่างกายเพื่อเตรียมให้บริการประชาชนในวันเปิดทําการ
ทั้งนี้ สําหรับมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)ของกรมการขนส่งทางบก ประกอบด้วยมาตรการต่าง ๆ ดังนี้
1) สํานักงานขนส่งทุกแห่ง ดําเนินการตรวจวัดอุณหภูมิผู้เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
2) ด้านอาคารสถานที่และสิ่งอํานวยความสะดวกในหน่วยงาน สํานักงานขนส่งทุกแห่ง ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะอุปกรณ์ทดสอบสมรรถภาพร่างกายและสายตา เครื่องทดสอบภาคทฤษฎี (E-exam)ห้องอบรมและทดสอบ ด้วยแอลกอฮอล์ฆ่าเชื้อจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
3) ด้านผู้ประกอบการขนส่งด้วยรถสาธารณะ ขอความร่วมมือให้ทําความสะอาดตัวรถเป็นพิเศษด้วยน้ํายาฆ่าเชื้อ กําชับให้พนักงานขับรถ และพนักงานจําหน่ายตั๋ว สวมใส่หน้ากากอนามัยในขณะปฏิบัติหน้าที่ตลอดเวลา
4) ด้านสถานีขนส่งผู้โดยสาร/จุดจอดรถ/จุดChecking Point/ท่ารถต่างๆ ประสานองค์กรปกครองส่วนท้องถิ่น (อปท.) บริษัท ขนส่ง จํากัด (บขส.) และเอกชนอื่น ซึ่งเป็นผู้บริหารและดําเนินการสถานีขนส่งผู้โดยสารทุกแห่งในพื้นที่รับผิดชอบ ดําเนินการทําความสะอาดฆ่าเชื้อโรคภายในสถานีขนส่งผู้โดยสารเป็นประจําทุกวัน และให้ความร่วมมือสนับสนุนการดําเนินมาตรการเฝ้าระวังป้องกันโรคกับหน่วยงานสาธารณสุขในพื้นที่
5) ด้านการประชาสัมพันธ์สร้างการรับรู้ และวิธีป้องกันตนเองที่ถูกต้องให้แก่ประชาชนผู้ใช้บริการ ผ่านสื่อต่างๆป้ายประชาสัมพันธ์ และทางจอSmart Bus Terminalแนะนําให้ประชาชนใส่หน้ากากอนามัยเวลาอยู่ในแหล่งชุมชน โดยมีการแจกหน้ากากอนามัยฟรีให้แก่ประชาชนที่มาใช้บริการในสํานักงานขนส่งและที่สถานีขนส่งผู้โดยสาร
รัฐบาลไทย-ข่าวทำเนียบรัฐบาล-แพลตฟอร์มการเรียนภาษาอังกฤษออนไลน์ให้มีประสิทธิภาพหลากหลาย
วันจันทร์ที่ 20 กรกฎาคม 2563
แพลตฟอร์มการเรียนภาษาอังกฤษออนไลน์ให้มีประสิทธิภาพหลากหลาย
วันที่ 18 กุมภาพันธ์ 2563
สมัครเรียนออนไลน์ผ่านเว็บไซต์ ซึ่งสามารถเลือกเวลาเรียนได้ตลอด โดยเรียนผ่านคอมพิวเตอร์หรือสมาร์ทโฟน ระบบอีเลิร์นนิ่ง ไลฟ์สด
18 ก.พ. 63 เวลา 8.30 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ผลงานวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) โดยกระทรวงดิจิทัลเพื่อเศรษฐกิจและสังคม
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายณัฏฐพล ทีปสุวรรณ รัฐมนตรีว่าการกระทรวงศึกษาธิการ นําคณะวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) เสนอผลงานประกอบด้วย Globlish แพลตฟอร์มการเรียนภาษาอังกฤษออนไลน์ให้มีประสิทธิภาพและหลากหลาย Inskru แพลตฟอร์มชุมชนสําหรับครูผู้สอนในการแลกเปลี่ยนแนวคิดการสอน เพื่อเปลี่ยนห้องเรียนให้มีความสุขและมีคุณภาพ Sati บริการฝึกขับรถขนาดใหญ่เสมือนจริง โดยการใช้ Digital Content ให้ผู้ฝึกได้รับการฝึกก่อนขับจริง เพื่อแก้ไขปัญหาการเกิดอุบัติเหตุเพิ่มสมรรถนะและฝีมือแรงงาน และ Skooldio แพลตฟอร์มพัฒนาทักษะ เพื่อสร้างสรรค์บุคลากรด้านเทคโนโลยี และเพิ่มขีดความสามารถในการแข่งขันขององค์กรในยุคดิจิทัล ซึ่งนายกรัฐมนตรีได้แสดงความชื่นชมต่อผลงานที่ถูกพัฒนาโดยคนรุ่นใหม่ และรัฐบาลนั้นก็เน้นแก้ไขและปฎิรูปเรื่องการศึกษามาโดยตลอด ทั้งเยาวชนและบุคลากรทางการศึกษา เพื่อสร้างความเป็นสากล รวมทั้งการใช้เทคโนโลยีเข้ามาเป็นตัวช่วยในชีวิตประจําวัน นายกรัฐมนตรียังเสนอแนะให้มีการต่อยอดเทคโนโลยีเพื่อประยุกต์ใช้ในด้านต่าง ๆ เช่น ด้านระบบการขนส่ง ด้านการเกษตร อีกด้วย
รัฐบาลไทย-ข่าวทำเนียบรัฐบาล-ก.ดิจิทัลฯ ออกโรงเตือนประชาชนผู้ใช้สื่อโซเชียล อย่าหลงเชื่อข้อมูลที่ไม่ถูกต้อง ย้ำตรวจสอบแหล่งที่มาจากภาครัฐก่อนไลค์-แชร์
วันพุธที่ 26 เมษายน 2560
ก.ดิจิทัลฯ ออกโรงเตือนประชาชนผู้ใช้สื่อโซเชียล อย่าหลงเชื่อข้อมูลที่ไม่ถูกต้อง ย้ําตรวจสอบแหล่งที่มาจากภาครัฐก่อนไลค์-แชร์
กระทรวงดิจิทัลเพื่อเศรษฐกิจและสังคม เร่งดําเนินการปิดกั้นเว็บไซต์ที่เผยแพร่ข้อมูลไม่ถูกต้อง พร้อมเตือนประชาชนผู้ใช้สื่อสังคมออนไลน์และอินเทอร์เน็ตฯ
กระทรวงดิจิทัลเพื่อเศรษฐกิจและสังคม เร่งดําเนินการปิดกั้นเว็บไซต์ที่เผยแพร่ข้อมูลไม่ถูกต้อง พร้อมเตือนประชาชนผู้ใช้สื่อสังคมออนไลน์และอินเทอร์เน็ต ควรตรวจสอบแหล่งข้อมูลที่น่าเชื่อถือก่อนไลค์ หรือแชร์ หรือแสดงความเห็น โดยเฉพาะกรณีมีการแชร์ข้อมูลเท็จเกี่ยวกับการยกเลิกโครงการ 30 บาทรักษาทุกโรค สร้างความสับสนให้กับประชาชน ซึ่ง สปสช. และกระทรวงสาธารณสุขได้ยืนยันแล้วข้อมูลดังกล่าวไม่เป็นความจริง
นาวาอากาศเอก สมศักดิ์ ขาวสุวรรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากกรณีที่มีสื่อโซเชียลได้แชร์ข้อมูลเท็จจากบางเว็บไซต์ ที่มีการนําเสนอภาพนายกรัฐมนตรีพร้อมข้อความเกี่ยวกับการยกเลิกโครงการ 30 บาทรักษาทุกโรค ซึ่งกระทรวงดิจิทัลฯ ได้ประสานงานกับกระทรวงสาธารณสุข ปรากฏว่าข้อมูลดังกล่าวไม่เป็นความจริง และได้สร้างความสับสนให้กับประชาชนและสังคม ดังนั้น กระทรวงดิจิทัลฯ จึงได้ดําเนินการตามขั้นตอนของกฎหมายคอมพิวเตอร์และปิดกั้นเว็บไซต์ที่เผยแพร่ข้อมูลเท็จดังกล่าวเรียบร้อยแล้ว อย่างไรก็ดี สําหรับประชาชนผู้ใช้สื่อโซเชียลในการติดตามข้อมูลข่าวสารต่างๆ นั้น ขอให้ตรวจสอบข้อมูลข้อเท็จจริงจากแหล่งข้อมูลที่น่าเชื่อถือ หรือจากหน่วยงานภาครัฐหรือเอกชนที่เกี่ยวข้องกับเรื่องนั้นๆ ก่อนที่จะมีการกดไลค์ (Like) หรือแชร์ (Share) หรือส่งต่อข้อมูลดังกล่าวไปยังช่องทางสื่อต่างๆ ต่อไป ทั้งนี้ เพื่อร่วมมือกันป้องกันไม่ให้เกิดการกระจายข้อมูลสร้างความสับสนหรือความเข้าใจผิดกับประชาชนในวงกว้าง
สําหรับข้อมูลที่ถูกต้องเกี่ยวกับโครงการดังกล่าว กระทรวงสาธารณสุข โดย ทันตแพทย์อรรถพร ลิ้มปัญญาเลิศ โฆษกสํานักงานหลักประกันสุขภาพแห่งชาติ (สปสช.) ได้มีการยืนยันและชี้แจงต่อสาธารณชนแล้วว่า ข่าวดังกล่าวไม่เป็นความจริง รัฐบาลไม่เคยยกเลิกโครงการ 30 บาทรักษาทุกโรคแต่อย่างใด อีกทั้งจะมีการพัฒนาให้ดียิ่งขึ้น โดยล่าสุดที่ประชุมคณะรัฐมนตรี (ครม.) ที่มี พล.อ.ประยุทธ์ จันทร์โอชา นายกรัฐมนตรี เป็นประธาน ได้อนุมัติงบประมาณกองทุนหลักประกันสุขภาพแห่งชาติ ประจําปีงบประมาณ 2561 ซึ่งได้รับเพิ่มขึ้นจากปีงบประมาณ 2560 ถึง 4.28% คิดเป็นเงิน 7,088.29 ล้านบาท ขณะที่งบเหมาจ่ายรายหัวได้รับเพิ่มขึ้น 3,197.32 บาทต่อประชากร คิดเป็นได้รับเพิ่มขึ้นหัวละ 87.45 บาท จากปี 2560 ที่ได้รับ 3,109.87 บาทต่อประชากร
************************
รัฐบาลไทย-ข่าวทำเนียบรัฐบาล-ก.แรงงาน ประชุม Conference กับส่วนภูมิภาค เพื่อดำเนินโครงการไปในทิศทางเดียวกัน
วันศุกร์ที่ 8 มิถุนายน 2561
ก.แรงงาน ประชุม Conference กับส่วนภูมิภาค เพื่อดําเนินโครงการไปในทิศทางเดียวกัน
วันที่ 8 มิถุนายน 2561 เวลา 10.30 น. นายวรานนท์ ปีติวรรณ รองปลัดกระทรวงแรงงาน เป็นประธานการประชุม Vedio Conference กับหน่วยส่วนภูมิภาค เกี่ยวกับการดําเนินโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ
วันที่ 8 มิถุนายน 2561 เวลา 10.30 น. นายวรานนท์ ปีติวรรณ รองปลัดกระทรวงแรงงาน เป็นประธานการประชุม Vedio Conference กับหน่วยส่วนภูมิภาค เกี่ยวกับการดําเนินโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อให้มีความเข้าใจร่วมกันและดําเนินการไปในทิศทางเดียวกัน ณ ห้องประชุมประสงค์ รณะนันท์ ชั้น 5 อาคารกระทรวงแรงงาน
-----------------------------------------------
กองเผยแพร่และประชาสัมพันธ์
8 มิถุนายน 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-นายกฯ ยินดี ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซีคาดแล้วเสร็จปี 63 แนะผู้ประกอบการและแรงงานไทยใช้ประโยชน์อย่างเต็มที่
วันจันทร์ที่ 4 มิถุนายน 2561
นายกฯ ยินดี ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซีคาดแล้วเสร็จปี 63 แนะผู้ประกอบการและแรงงานไทยใช้ประโยชน์อย่างเต็มที่
นายกฯ ยินดี ก.อุตฯ วางศิลาฤกษ์ศูนย์ทดสอบยานยนต์และยางล้อแห่งชาติ แห่งแรกของเอเชียดึงดูดการลงทุนสู่อีอีซีคาดแล้วเสร็จปี 63 แนะผู้ประกอบการและแรงงานไทยใช้ประโยชน์อย่างเต็มที่
วันนี้ (3 มิถุนายน 2561) พลเอก ประยุทธ์ จันทร์โอชา นายกรัฐมนตรี ยินดีที่กระทรวงอุตสาหกรรมเริ่มเดินหน้าการพัฒนาศูนย์ทดสอบยานยนต์และยางล้อแห่งชาติอย่างเป็นรูปธรรม โดยได้วางศิลาฤกษ์ก่อสร้างศูนย์ดังกล่าวซึ่งถือเป็นแห่งแรกของเอเชีย เพื่อดึงดูดการลงทุนสู่พื้นที่ EEC คาดว่าจะแล้วเสร็จสมบูรณ์ทั้งโครงการ และเปิดให้บริการแบบครบวงจรได้ในปี 2563
“นายกฯ ย้ําว่าอุตสาหกรรมยานยนต์เป็นหนึ่งในนวัตกรรมและเทคโนโลยี (S-Curve) ที่ไทยมีความเข้มแข็ง จึงหวังให้ศูนย์ทดสอบยานยนต์และยางล้อแห่งชาติเป็นแหล่งแลกเปลี่ยนเรียนรู้ และถ่ายทอดเทคโนโลยีสู่ภาคธุรกิจ ช่วยให้ผู้ประกอบการชิ้นส่วนยานยนต์ไม่ต้องส่งผลิตภัณฑ์ออกไปทดสอบและขอใบรับรองจากต่างประเทศ และยังจะช่วยดึงดูดให้นักลงทุนเข้ามาลงทุนในอุตสาหกรรมแปรรูปยางพาราในประเทศไทยมากขึ้น”
ทั้งนี้ โครงการจัดตั้งศูนย์ทดสอบยานยนต์และยางล้อแห่งชาติ ประกอบด้วย 1. ส่วนทดสอบยางล้อ ซึ่งมีสนามทดสอบยางล้อและเครื่องมือทดสอบตามมาตรฐาน ทดสอบรายการเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุนของยางล้อ และ 2. ส่วนทดสอบยานยนต์และชิ้นส่วน มีสนามทดสอบกลางแจ้ง เช่น ทดสอบสมรรถนะยานยนต์ ระบบเบรก ระบบเบรกมือ การยึดเกาะถนนขณะเข้าโค้ง
นายกรัฐมนตรี คาดหวังให้ผู้ประกอบการและแรงงานไทยใช้ประโยชน์จากศูนย์ทดสอบยานยนต์และยางล้อแห่งชาติอย่างเต็มที่ ทั้งการเก็บเกี่ยวความรู้และพัฒนาทักษะฝีมือให้โดดเด่น เพื่อเพิ่มขีดความสามารถในการแข่งขันของประเทศได้เป็นอย่างดี โดยศูนย์ดังกล่าวตั้งอยู่บนพื้นที่ 1,234.98 ไร่ บริเวณเขตสวนป่าลาดกระทิง อ.สนามชัยเขต จ.ฉะเชิงเทรา
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตรัฐกาตาร์ประจำประเทศไทย
วันอังคารที่ 27 พฤศจิกายน 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตรัฐกาตาร์ประจําประเทศไทย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ เชค ญัสซิม บิน อับดุลเราะฮ์มาน อัษษานี (Sheikh Jassim Bin Abdulrahman Al - Thani) เอกอัครราชทูตรัฐกาตาร์ประจําประเทศไทย
ในวันอังคารที่ ๒๗ พฤศจิกายน ๒๕๖๑ เวลา ๑๑.๐๐ น. ณ ตึกบัญชาการ ๑ ทําเนียบรัฐบาลพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเชค ญัสซิม บิน อับดุลเราะฮ์มาน อัษษานี(Sheikh Jassim Bin Abdulrahman Al - Thani)เอกอัครราชทูตรัฐกาตาร์ประจําประเทศไทยในโอกาสเข้าเยี่ยมคารวะและหารือข้อราชการร่วมกัน ในประเด็นเกี่ยวกับความสัมพันธ์ทวิภาคีระหว่างไทยกับรัฐกาตาร์ โดยเฉพาะความร่วมมือด้านกฎหมายและความยุติธรรม
รัฐบาลไทย-ข่าวทำเนียบรัฐบาล- กระทรวงยุติธรรม เข้าร่วมการพิจารณาหลักการในการเสนอร่างพระราชบัญญัติยาเสพติดให้โทษฯ เพื่อยกเลิกพืชกระท่อมจากยาเสพติดให้โทษ
วันศุกร์ที่ 24 มกราคม 2563
กระทรวงยุติธรรม เข้าร่วมการพิจารณาหลักการในการเสนอร่างพระราชบัญญัติยาเสพติดให้โทษฯ เพื่อยกเลิกพืชกระท่อมจากยาเสพติดให้โทษ
กระทรวงยุติธรรม เข้าร่วมการพิจารณาหลักการในการเสนอร่างพระราชบัญญัติยาเสพติดให้โทษฯ เพื่อยกเลิกพืชกระท่อมจากยาเสพติดให้โทษ
วันพุธที่ ๒๒ มกราคม ๒๕๖๓ เวลา ๑๑.๐๐ น.
ณ ห้องประชุมคณะรัฐมนตรี ชั้น ๒ อาคารสํานักเลขาธิการคณะรัฐมนตรี
ทําเนียบรัฐบาล กรุงเทพมหานคร
นายวิษณุ เครืองาม รองนายกรัฐมนตรี เป็นประธานการประชุมคณะกรรมการ
ป้องกันและปราบปรามยาเสพติด ครั้งที่ ๑/๒๕๖๓
โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายนิยม เติมศรีสุข เลขาธิการคณะกรรมการป้องกันและปราบปรามยาเสพติด
และคณะกรรมการฯ เข้าร่วมฯ
ทั้งนี้ ที่ประชุมได้พิจารณาให้ความเห็นชอบหลักการในการเสนอร่างพระราชบัญญัติยาเสพติดให้โทษ
(ฉบับที่ ..) พ.ศ. .... เพื่อยกเลิกพืชกระท่อมจากยาเสพติดให้โทษ ต่อคณะรัฐมนตรี
และให้กระทรวงยุติธรรมดําเนินการตามขั้นตอนของกระบวนการนิติบัญญัติที่
กําหนดไว้ในรัฐธรรมนูญแห่งราชอาณาจักรไทย พุทธศักราช ๒๕๖๐ ต่อไป
รัฐบาลไทย-ข่าวทำเนียบรัฐบาล-“กอช. มอบสิทธิประโยชน์ส่วนลด สมาชิกที่อาศัยอยู่ในโครงการการเคหะแห่งชาติ”
วันจันทร์ที่ 16 มีนาคม 2563
“กอช. มอบสิทธิประโยชน์ส่วนลด สมาชิกที่อาศัยอยู่ในโครงการการเคหะแห่งชาติ”
กอช.ร่วมกับการเคหะฯ มอบสิทธิประโยชน์แก่ประชาชนผู้ไม่มีสวัสดิการใดๆ จากรัฐ ได้มีเงินออม เพื่อให้มีเงินใช้เพียงพอกับการดํารงชีวิตยามชราภาพ โดยรับสิทธิประโยชน์การเป็นสมาชิก กอช. เพิ่ม 4 ต่อ เพียงสมัครสมาชิกเริ่มต้นเงินออม 50 บาท สูงสุด 13,200 บาทต่อปี
กองทุนการออมแห่งชาติ หรือ กอช. ร่วมกับการเคหะแห่งชาติ มอบสิทธิประโยชน์แก่ประชาชนผู้ที่ไม่มีสวัสดิการใดๆ จากรัฐ ได้มีเงินออม เพื่อให้มีเงินใช้เพียงพอกับการดํารงชีวิตในยามชราภาพ โดยรับสิทธิประโยชน์ในการเป็นสมาชิก กอช. เพิ่ม 4 ต่อ เพียงสมัครสมาชิกเริ่มต้นเงินออม 50 บาท สูงสุด 13,200 บาทต่อปี ตรวจสอบสิทธิก่อนการสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ในสถานการณ์การแพร่ระบาดของเชื้อไวรัส COVID-19 ที่ขยายวงกว้างขึ้นทั่วโลก กอช. ร่วมกับการเคหะแห่งชาติ มอบสิทธิประโยชน์แก่ประชาชนผู้ที่ไม่มีสวัสดิการใดๆ จากรัฐ ได้มีเงินออมเพื่อให้มีเงินใช้เพียงพอกับการดํารงชีวิตในยามชราภาพ สําหรับประชาชนที่อาศัยอยู่ในโครงการการเคหะแห่งชาติ เมื่อสมัครสมาชิก กอช. เริ่มต้นเงินออม 50 บาท สูงสุด 13,200 บาทต่อปี จะได้รับเงินเพิ่มและรับส่วนลดใน การเป็นสมาชิก 4 ต่อ ดังนี้
ต่อที่ 1 ได้รับเงินสมทบในแต่ละปีตามช่วงอายุของสมาชิก
- ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท
- ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท
- ช่วงอายุมากว่า 50 – 60 ปี รัฐสมทบให้ 100% ของเงินออมแต่ละครั้งโดยรวมกันทั้งปีไม่เกิน 1,200 บาท
ต่อที่ 2 ผลประโยชน์ของเงินออมสะสม และเงินสมทบที่นําไปลงทุน
ต่อที่ 3 ลดหย่อนภาษีได้เต็มจํานวนเงินออมสะสม
ต่อที่ 4 รับส่วนลดสําหรับที่อยู่อาศัยในโครงการของการเคหะแห่งชาติ ในอัตราร้อยละ 5 ของค่าเช่า/เช่าซื้อตามสัญญารายเดือน
ทั้งนี้ สมาชิก กอช. ไม่ต้องเป็นกังวลต่อการส่งเงินออมสะสมต่อเนื่อง เพราะ กอช. เป็นการออมภาคสมัครใจ มีมากออมมาก มีน้อยออมน้อย ออมเงินเมื่อพร้อม สิทธิในการเป็นสมาชิกยังคงอยู่ สําหรับผู้ที่สนใจจะสมัครสมาชิก กอช. ต้องมีอายุ 15 – 60 ปี เป็นแรงงานนอกระบบ ต้องไม่มีสวัสดิการใดๆ จากรัฐ อาทิ นักเรียน นิสิตและนักศึกษา พ่อค้าแม่ค้า ชาวไร่ชาวนา ผู้ขับรถรับจ้างทั่วไป ผู้ประกอบอาชีพอิสระ เป็นต้น
นอกจากนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลดแอปพลิเคชัน “กอช” กรอกเลขประจําตัวประชาชน 13 หลัก ตรวจสอบสิทธิการสมัครสมาชิกได้ง่ายๆด้วยตัวคุณ หรือ www.nsf.or.th หรือที่หน่วยรับสมัคร กอช. อาทิ ที่ว่าการอําเภอ ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการพิจารณาการจัดทำงบประมาณในลักษณะบูรณาการเชิงยุทธศาสตร์ประจำปีงบประมาณ พ.ศ. 2562 คณะที่ 1 ครั้งที่ 1/2560
วันพุธที่ 6 ธันวาคม 2560
รอง นรม. พล.อ.ประวิตรฯ เป็นประธานการประชุมคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ประจําปีงบประมาณ พ.ศ. 2562 คณะที่ 1 ครั้งที่ 1/2560
รอง นรม. พล.อ.ประวิตรฯ เป็นประธานการประชุมคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ฯ พร้อมย้ําเป้าหมายสําคัญของยุทธศาสตร์ในการแก้ไขปัญหางานจังหวัดชายแดนภาคใต้ แรงงานต่างด้าว และการค้ามนุษย์ให้มีประสิทธิภาพ
วันนี้ (6 ธันวาคม 2560) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ประจําปีงบประมาณ พ.ศ. 2562 คณะที่ 1 (คณะที่ 1.1 และ 1.3) ครั้งที่ 1/2560 ซึ่งสรุปสาระสําคัญ ดังนี้
ที่ประชุมได้รับทราบอํานาจหน้าหน้าที่ของคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 ที่แต่งตั้งขึ้น ตามคําสั่งสํานักนายกรัฐมนตรี ที่ 269/2560 ลงวันที่ 16 ตุลาคม 2560 ที่มีอํานาจหน้าที่ต่าง ๆ อาทิ กําหนดหลักเกณฑ์ วัตถุประสงค์ เป้าหมายแนวทางการดําเนินงาน ตัวชี้วัด พร้อมทําหน้าที่กํากับ และดูแลการปฏิบัติงานให้เป็นไปอย่างมีประสิทธิภาพ
พร้อมกันนี้ ที่ประชุมได้พิจารณาและมีมติเห็นชอบ หลักเกณฑ์ ขอบเขต เป้าหมาย และแนวทางการดําเนินงาน รวมทั้งกรอบข้อเสนองบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 เบื้องต้น (Pre - Ceiling) ของหน่วยงานที่เกี่ยวข้อง
ทั้งนี้ ในช่วงท้ายของการประชุม ประธานได้เน้นย้ําประเด็นสําคัญ เพื่อจัดทําคําของบประมาณรายจ่ายประจําปีงบประมาณ พ.ศ. 2562 ว่าต้องสอดรับกับเป้าหมายในการแก้ไขปัญหา ทั้งในด้านงานจังหวัดชายแดนภาคใต้ ปัญหาแรงงานต่างด้าว และการค้ามนุษย์ รวมทั้งต้องคํานึงถึงประสิทธิภาพ ความคุ้มค่าตามหลักการบริหารงบประมาณแผ่นดิน ตลอดจนต้องมุ่งให้ประชาชนได้รับประโยชน์สูงสุดเป็นสําคัญ
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างสะพานข้ามแยกต่างระดับร่มเกล้า (บริเวณแยกตระกูลจิว) มีความคืบหน้ามากกว่า 70%
วันพุธที่ 24 พฤษภาคม 2560
กรมทางหลวงดําเนินโครงการก่อสร้างสะพานข้ามแยกต่างระดับร่มเกล้า (บริเวณแยกตระกูลจิว) มีความคืบหน้ามากกว่า 70%
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะโฆษกกระทรวงฯ เปิดเผยว่า กรมทางหลวง (ทล.) ดําเนินโครงการก่อสร้างสะพานข้ามแยกต่างระดับร่มเกล้า เพื่อแก้ไขปัญหาการจราจรหนาแน่นติดขัดจากสัญญาณไฟจราจร
โดยก่อสร้างสะพานข้ามทางแยกต่างระดับ ความยาวประมาณ 350 เมตร ยกเลิกสัญญาณไฟจราจรบริเวณแยกตระกูลจิว ก่อสร้างปรับปรุงชั้นทางบริเวณทางเข้าจากถนนร่มเกล้ามุ่งสู่ท่าอากาศยานสุวรรณภูมิ และจังหวัดชลบุรี และก่อสร้างถนนบริเวณทางแยกต่างระดับ ซึ่ง ทล. ได้ดําเนินการตั้งแต่เดือนมกราคม 2559 ใช้งบประมาณก่อสร้าง 207 ล้านบาท
ปัจจุบันโครงการฯ มีความก้าวหน้าการดําเนินงานมากกว่า 70% คาดว่าจะก่อสร้างแล้วเสร็จในเดือนกรกฎาคม 2560 ซึ่งจะช่วยให้การจราจรผ่านได้ด้วยความสะดวก รวดเร็ว และปลอดภัย รวมทั้งสนับสนุนระบบโลจิสติกส์ส่งเสริมภาคธุรกิจการขนส่ง